recursal/SuperWikiNEXT-32B huggingface dataset:
**สโมสรฟุตบอลมหาวิทยาลัยราชพฤกษ์** เป็นอดีตสโมสรฟุตบอลในประเทศไทย ตั้งอยู่ที่อำเภอกระทุ่มแบน จังหวัดสมุทรสาคร ในปี พ.ศ. 2560 ให้สิทธิในการทำทีมลงแข่งขันภายใต้ชื่อสโมสรฟุตบอลนครศรีธรรมราช ยูนิตี้ เนื่องจากเป็นผู้สนับสนุนหลัก และในปัจจุบัน ส่งทีมเข้าร่วมการแข่งขันภายใต้ชื่อ สโมสรดับบลิว นครศรีธรรมราช โดยสิทธิขาดยังคงอยู่กับบริษัทสโมสรฟุตบอลราชพฤกษ์ นนทบุรีจำกัดโดยนักกีฬาส่วนมาในทีมคงเป็นนักกีฬาจากสโมสรฟุตบอลราชพฤกษ์ และสโมสรสมุทรสาคร เอฟซี 

โดยสโมสรเข้ามาสู่ลีกอาชีพจากการคว้าตำแหน่งรองแชมป์ฟุตบอลชิงถ้วยพระราชทานประเภท ข. ประจำปี 2556 ทำให้ได้เลื่อนชั้นขึ้นมาแข่งขันในลีกภูมิภาค ดิวิชั่น 2 ฤดูกาล 2557 ภายใต้ชื่อ *สโมสรฟุตบอลราชพฤกษ์ เมืองนนท์ ยูไนเต็ด*

ฤดูกาล 2559 สโมสรเปลี่ยนชื่อเป็น สโมสรฟุตบอลมหาวิทยาลัยราชพฤกษ์ ใช้เข้าร่วมการแข่งขันโดยย้ายมาใช้สนามเหย้าที่ ธนบุรี สเตเดี้ยม และสามารถจบฤดูกาลด้วยอันดับที่ 3 ในลีกภูมิภาค ดิวิชั่น 2 (โซนภาคตะวันตก) ทำให้ได้สิทธิเลื่อนชั้นขึ้นไปเล่นในไทยลีก 3และ ฤดูกาล 2560 ถึงปัจจุบันสโมสรได้ย้ายที่ทำการของบริษัทมาบ้านเลขที่ 244/1 ถ.สุคนธวิท ต.ตลาดกระทุ่มแบน อ.กระทุมแบน จ.สมุทรสาคร โดยใช้ชื่อสโมสรฟุตบอลราชพฤกษ์ สมุทรสาคร เข้าร่วมการแข่งขัน โดยใช้สนามเย้าที่สนามกีฬากลางจังหวัดสมุทรสาคร ร่วมกับสโมสรสมุทรสาครเอฟซีและเมื่อทางสโมสรสมุทรสาคร เอฟซีได้รับการเลื่อนชั้นไปเข้าร่วมการแข่งขันในระดับดิวิชั่น1เดิมหรือไทยลีก2 ทำให้ไม่สามารถใช้สนามร่วมกันได้ เนื่องจากเป็นกฏระเบียบของบริษัท ไทยลีก จำกัด ผู้จัดการแข่งขัน รวมไปถึงสนามกีฬากลางมีการปิดปรับปรุงเพื่อรองรับการแข่งขันในระดับไทยลีก2 ทำให้ไม่สามารถใช้สนามกีฬากลางจังหวัดสมุทรสาครในเลกแรกของฤดูกาล2018ได้ ทำให้ผู้บริหารได้หาผู้สนับสนุนมาร่วมในการส่งทีมเข้าแข่งขัน โดยได้รับการสนับสนุนจากกลุ่มทุนจากจังหวัดนครศรีธรรมราช โดยสิทธิในการจัดการส่งทีมเข้าร่วมการแข่งขันโดยนักกีฬาทุกคน ยังคงสังกัดของบริษัทสโมสรฟุตบอลราชพฤกษ์ นนทบุรี จำกัด เช่นเดิม

ผลงาน
-----

* ฟุตบอลชิงถ้วยพระราชทานประเภท ง. (ประจำปี 2552)
	+ รองแชมป์
* ฟุตบอลชิงถ้วยพระราชทานประเภท ค. (ประจำปี 2553)
	+ แชมป์
* ฟุตบอลถ้วยพระราชทาน ข 2556
	+ รองแชมป์
* ไทยลีก4 (ดิวิชั่น2) โซนฝั่งตะวันตก  (ประจำฤดูกาล2016)
	+ อันดับ 3 ได้เลื่อนไปเล่น ไทยลีก3 โซนล่าง
* ไทยลีก 3 (โซนล่าง) (ฤดูกาล 2560)
	+ อันดับ 8 (แข่งในนามทีม นครศรีธรรมราช ยูนิตี้)
* ไทยแลนด์ อเมเจอร์ลีก ฤดูกาล 2562 (โซนปริมณฑล)
	+ อันดับ 2 (รอบมินิลีก กลุ่มบี)

อ้างอิง
-------

1. ↑  ตารางคะแนน-ไทยแลนด์-อเมเจอร์ลีก2019-โซนกรุงเทพปริมณฑล
**ออกัสเฟิสต์ฟิล์มสตูดิโอ** หรือ **สตูดิโอปาอี** (ภาษาจีน: 八一电影制片厂; พินอิน: *Bāyī diànyǐng zhì piàn chǎng)* เป็นสตูดิโอภาพยนตร์ทางการทหารเพียงแห่งเดียวในสาธารณรัฐประชาชนจีน ก่อตั้งขึ้นเมื่อวันที่ 1 สิงหาคม พ.ศ. 2495 มีกำลังการผลิตภาพยนตร์สารคดี สารคดีสนามรบ ภาพยนตร์การศึกษาทางทหาร สารคดีข่าว ภาพยนตร์วิจัยวิทยาศาสตร์การป้องกันประเทศ ละครโทรทัศน์ และภาพยนตร์อื่น ๆ

ประวัติศาสตร์
-------------

ในเดือนมีนาคม พ.ศ. 2494 ด้วยความเห็นชอบของคณะกรรมการวัฒนธรรมและการศึกษาและคณะกรรมาธิการการทหารส่วนกลางของรัฐบาลกลางแห่งสาธารณรัฐประชาชนจีน สตูดิโอภาพยนตร์การศึกษาการทหารของแผนกการเมืองทั่วไปของคณะกรรมาธิการการทหารส่วนกลางได้ถูกก่อตั้งขึ้นเพื่อให้กองทัพปลดปล่อยประชาชนมีโรงงานผลิตภาพยนตร์สารคดีของตนเอง

วันที่ 1 สิงหาคม พ.ศ. 2495 สตูดิโอได้เปิดอย่างเป็นทางการและตั้งชื่อว่า "**สตูดิโอภาพยนตร์กองทัพปลดปล่อยประชาชนจีน**" (จีน: 解放军电影制片厂) ในวาระครบรอบ 25 ปี ของการก่อตั้งกองทัพปลดปล่อยประชาชน ในช่วงแรก ๆ ของสตูดิโอ มีการผลิตภาพยนตร์เพื่อการศึกษาทางทหารและสารคดีข่าวเป็นหลัก 

ในปี พ.ศ. 2498 สตูดิโอได้รับเงินทุนในการผลิตภาพยนตร์สารคดีด้วยตนเองโดยทำลายการผูกขาดของ ไชน่า ฟิล์ม กรุ๊ป คอร์ปอเรชั่น (China Film Group Corporation) นับจากนั้น PLA Film และ CFGC ดำเนินการผูกขาดในอุตสาหกรรมภาพยนตร์จีนจนถึงทศวรรษที่ 1990

ในปี พ.ศ. 2499 ได้เปลี่ยนชื่อเป็น **ออกัส เฟิร์ส (ปาอี) ฟิล์ม สตูดิโอ** (จีน: 八一电影制片厂) 

ในเดือนเมษายน พ.ศ. 2525 มีการตีพิมพ์นิตยสารรายเดือน "August 1st Film" ซึ่งเป็นสิ่งพิมพ์เกี่ยวกับภาพยนตร์ที่ครอบคลุมโดยเน้นที่วรรณกรรมภาพยนตร์ 

ในปี พ.ศ. 2557 มีการผลิตภาพยนตร์ (ซีรีส์) รวมกันมากกว่า 2,200 เรื่อง ซึ่งรวมถึง

* ภาพยนตร์สารคดี 236 เรื่อง (รวมถึงภาพยนตร์ศิลปะบนเวที)
* ภาพยนตร์เพื่อการศึกษาทางทหารและภาพยนตร์การวิจัยทางวิทยาศาสตร์การป้องกันประเทศ 571 เรื่อง
* สารคดี 1,049 เรื่อง (ชุด)
* ภาพยนตร์ศิลปะ 6 เรื่อง (ชุด)
* ภาพยนตร์ความละเอียดสูง 9 เรื่อง
* ละครโทรทัศน์ 81 เรื่อง
* ภาพยนตร์สารคดีโทรทัศน์ 70 เรื่อง
* ภาพยนตร์พากย์ 79 เรื่อง

หน่วยงานในสังกัด
----------------

* ฝ่ายผลิตภาพยนตร์สารคดี
* ฝ่ายผลิตภาพยนตร์การศึกษาทางทหาร
* ฝ่ายผลิตรายการโทรทัศน์
* ฝ่ายเทคโนโลยี
* ฝ่ายโสตทัศนูปกรณ์และ 3 มิติ
* ฝ่ายฐานฟิล์ม

อ้างอิง
-------

1. ↑  "八一电影制片厂2022年度面向社会公开招考文职人员预告 - 中国军网". *www.81.cn*. สืบค้นเมื่อ 2022-11-17.
**วัดพระธาตุนาดูน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระธาตุ อำเภอนาดูน จังหวัดมหาสารคาม เป็นส่วนหนึ่งของโครงการพุทธมณฑลอีสาน ซึ่งประกอบด้วยวัด สวนรุกขชาติ สวนสมุนไพร ศาลาพัก แหล่งน้ำ และถนน มีพื้นที่โดยรอบ 902 ไร่เศษ

เมื่อ พ.ศ. 2522 ที่บ้านนาดูน มีการขุดพบหลักฐานทางประวัติศาสตร์โบราณคดี รวมถึงพบสถูปบรรจุพระบรมสารีริกธาตุบรรจุในตลับทองคำ เงิน และสำริด สันนิษฐานว่ามีอายุอยู่ในพุทธศตวรรษที่ 13–15 สมัยทวารวดี นอกจากนี้ยังพบพระพุทธรูป พระพิมพ์ลายหลายแบบจำนวนมาก

รัฐบาลอนุมัติให้ดำเนินการก่อสร้างพระธาตุนาดูนขึ้นในเนื้อที่ 902 ไร่ รวมถึงบริเวณโดยรอบ พระธาตุมีศิลปกรรมประยุกต์จากสถูปจำลองที่ประดิษฐานพระบรมสารีริกธาตุกับลักษณะศิลปากร แบบทวารวดีออกแบบและดำเนินการสร้างโดยกรมศิลปากรสูง 50.50 เมตร ฐานเป็นรูปสี่เหลี่ยมจัตุรัส 35.70 เมตร และในวันที่ 12 พฤศจิกายน พ.ศ. 2530 สมเด็จพระบรมโอรสาธิราชเจ้าฟ้ามหาวชิราลงกรณ์ สยามมงกุฏราชกุมารในขณะนั้น เสด็จพระราชดำเนินแทนพระองค์มาทรงประกอบพิธีอัญเชิญพระบรมสารีริกธาตุเข้าบรรจุในองค์พระธาตุนาดูนนี้  วัดพระธาตุนาดูนตั้งเป็นวัดเมื่อวันที่ 15 กุมภาพันธ์ พ.ศ. 2559

วัดมีการจัดงานนมัสการพระธาตุนาดูน ในช่วงวันขึ้น 15 ค่ำ เดือน 3 หรือวันมาฆบูชาภายในงานจัดให้มีกิจกรรมเวียนเทียน รอบองค์พระบรมธาตุ

อ้างอิง
-------

1. ↑  "พระธาตุนาดูน". ฐานข้อมูลทางศิลปกรรมและสถาปัตยกรรมพื้นถิ่นด้านพุทธศิลป์ในภาคอีสาน.
2. ↑  "วัดพระธาตุนาดูน จ.มหาสารคาม".
3. ↑  "วัดพระธาตุนาดูน". สำนักงานพระพุทธศาสนาแห่งชาติ.
4. ↑  "พระบรมธาตุนาดูน". สำนักงานพระพุทธศาสนาจังหวัดมหาสารคาม.
รถกระบะอีซูซุ ดี-แมคซ์ตำรวจจังหวัดฉะเชิงเทรา ประเทศไทยรถกระบะอีซูซุ ดี-แมคซ์ตำรวจจังหวัดพิษณุโลก ประเทศไทย
**รถบรรทุกตำรวจ** (อังกฤษ: Police truck) เป็นพาหนะเครื่องยนต์ขนาดใหญ่ (ดูเพิ่มเติม รถบรรทุก) เพื่อใช้ในกิจการตำรวจและหน่วยงานการบังคับใช้กฏหมาย

รถบรรทุกตำรวจ รวมถึงกระบะตำรวจด้วย ซึ่งนำไปใช้แบบอเนกประสงค์ พาหนะรุ่นขับเคลื่อนสี่ล้ออาจใช้สำหรับการลาดตระเวนในพื้นที่นอกทางหลัก อย่างภูเขา ป่าไม้ พื้นที่น้ำท่วม ชายฝั่ง และชายหาดเป็นอาทิ และสามารถใช้ในการเคลื่อนพลหน่วยอาวุธและยุทธวิธีพิเศษ (SWAT) และมักมีอุปกรณ์เสริมเพื่อใช้ในการคุมขังและขนส่งผู้ต้องสงสัยจำนวนน้อยราย ซึ่งรถตำรวจบรรทุกขนาดเล็กหรือขนาดกลางมักมีปัญหาการหลบหลีกหนี

รถบรรทุกตำรวจต่อเติมส่วนมากจะใช้ในการเคลื่อนย้ายพาหนะทางอากาศอย่างเฮลิคอปเตอร์ตำรวจหรือรถขนส่งบุคคลหุ้มเกราะ และยังใช้สำหรับการทำลายล้างวัตถุระเบิดอีกด้วย ในประเทศไทย รถบรรทุกตำรวจมักใช้เป็นรถกระบะสำหรับสายตรวจ หรือแบบมีหลังคาสำหรับใช้เป็นรถคุมขังขนส่งนักโทษ

อ้างอิง
-------

1. ↑  Kennah, Olivia (6 February 2020). "Green River Police Department Adds Truck to Fleet". Sweetwater Now. สืบค้นเมื่อ 7 April 2020.
2. ↑  "NSW Police Marine Command adds RAM 1500 to rescue fleet". Exhaust Notes. 23 March 2020. สืบค้นเมื่อ 7 April 2020.
3. ↑  Showers, David (10 March 2020). "City board OKs new vehicles for police department". The Sentinel Record. สืบค้นเมื่อ 7 April 2020.
**วัดเที่ยงพิมลมุข** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขวัญ อำเภอเมืองฉะเชิงเทรา จังหวัดฉะเชิงเทรา ปัจจุบันพระครูวิมลธรรมาภิรม (บุญเชิด จกฺกธมฺโม) ดำรงตำแหน่งเจ้าอาวาส

วัดเที่ยงพิมลมุข หรือ **วัดใหม่บางขวัญ** สร้างเมื่อ พ.ศ. 2454 ตั้งวัดเมื่อ พ.ศ. 2457 ซึ่งมีกำนันเที่ยง ศรีคชา (ขุนบางขวัญ) นายมุข ศรีคชา, นายมล ศรีคชา, นางมาก มณฑาพงษ์ ได้พากันชักชวนชาวบ้านในท้องถิ่น ซื้อที่ตั้งวัดได้ประมาณ 20 ไร่ 2 งาน 70 ตารางวา หลังจากที่เมื่อ พ.ศ. 2452 มีพระภิกษุรูปหนึ่งชื่อ หลวงตาเอี่ยม ฉายา นามสกุล ไม่ปรากฎ ได้เดินธุดงค์ผ่านมา ชาวบ้านเกิดความศรัทธาจึงได้อาราธนาให้อยู่ แล้วจึงสร้างเพงที่พักอาศัย ต่อมา พ.ศ. 2455 ชาวบ้านร่วมกันขุดคูน้ำล้อมบริเวณสร้างเป็นสำนักสงฆ์ โดยมีหลวงตาเอี่ยมได้ดูแล ประมาณ 3 ปี และได้มรณะภาพลง

วัดได้รับพระราชทานวิสุงคามสีมาเมื่อวันที่ 28 ธันวาคม พ.ศ. 2472 ได้รับพระราชทานวิสุงคามสีมาครั้งหลังเมื่อวันที่ 3 กรกฎาคม พ.ศ. 2528

รายนามเจ้าอาวาส
---------------

* หลวงตาเอี่ยม พ.ศ. 2455
* พระอาจารย์พราหมณ์ พ.ศ. 2456–2464
* พระอาจารย์ยม เนียรมงคล ฉายาไม่ปรากฎ พ.ศ. 2464–2470
* พระอาจารย์พรหม เรืองวัฒนา ฉายา ทนตาสโย พ.ศ. 2470
* พระบุญเชิด สินเจริญ ฉายา จกกธมโม พ.ศ. 2503
* พระครูวิมลธรรมาภิรม (บุญเชิด จกฺกธมฺโม)

อ้างอิง
-------

1. ↑  "พุทธาภิเษก พระสมเด็จพญายมราช ต่อบุญ ต่อศักดิ์ เลื่อนยศ ยกอุโบสถ วัดเที่ยงพิมลมุข". ข่าวสด.
2. ↑  "วัดเที่ยงพิมลมุข". อบต. บางขวัญ.
3. ↑  "วัดเที่ยงพิมลมุข". สำนักงานพระพุทธศาสนาแห่งชาติ.
การแข่งขัน **ฟุตบอลโลก 2026 รอบคัดเลือก โซนโอเชียเนีย** คาดการณ์ว่าจะจัดขึ้นตั้งแต่เดือนกันยายน ค.ศ.2024 ถึงเดือนมีนาคม ค.ศ. 2025 การแข่งขันปี ค.ศ. 2026 ถือเป็นครั้งที่ 16 ของรอบคัดเลือกโซนโอเชียเนีย และนับเป็นครั้งแรกที่สมาพันธ์ฟุตบอลโอเชียเนีย มีโควต้ารอบคัดเลือกโดยตรงในฟุตบอลโลก

ผู้เข้าร่วม
-----------

สมาชิกโอเอฟซีทั้ง 11 ทีมที่เป็นสมาชิกของฟีฟ่า คาดการณ์ว่าจะผ่านเข้าสู่การคัดเลือก

| ประเทศสมาชิกโอเอฟซี |
| --- |
| 1. ธงชาตินิวซีแลนด์ นิวซีแลนด์ (103)
2. ธงชาติหมู่เกาะโซโลมอน หมู่เกาะโซโลมอน (133)
3. ธงชาติปาปัวนิวกินี ปาปัวนิวกินี (159)
4. ธงชาตินิวแคลิโดเนีย นิวแคลิโดเนีย (161)
5. ธงชาติเฟรนช์พอลินีเชีย ตาฮีตี (162)
6. ธงชาติวานูวาตู วานูวาตู (165)
7. ธงชาติฟีจี ฟีจี (169)
8. ธงชาติหมู่เกาะคุก หมู่เกาะคุก (188)
9. ธงชาติอเมริกันซามัว อเมริกันซามัว (NR)
10. ธงชาติซามัว ซามัว (NR)
11. ธงชาติตองงา ตองงา (NR)
 |

หมายเหตุ: ตัวเลขในวงเล็บหมายถึง อันดับโลกฟีฟ่า ณ วันที่ 20 กรกฎาคม ค.ศ. 2023

รอบที่ 1
--------

บทความหลัก: ฟุตบอลโลก 2026 รอบคัดเลือก โซนโอเชียเนีย – รอบที่ 1
รอบแรกจะจัดขึ้นในเดือนกันยายน ค.ศ. 2024 ทีมที่มีอันดับต่ำสุดสี่ทีมจะแข่งขันกันในรอบแพ้คัดออก และผู้ชนะจะได้ผ่านเข้ารอบเพื่อเข้าร่วมทีมที่มีอันดับสูงสุดอีก 7 ทีมในรอบที่สอง

### การจับคู่

|  |  |  |  |
| --- | --- | --- | --- |
|   | นัดวันที่ 1 |  | นัดวันที่ 2 |
|   |   |   |   |   |   |   |
|   |  กันยายน 2024  |  |  |
|   |
|   |  ทีม 1  |  |
|   |  กันยายน 2024  |
|   |  ทีม 2  |  |  |
|   |  นัดชนะเลิศ 1  |  |
|   |  กันยายน 2024  |
|   |  |  นัดชนะเลิศ 2  |  |
|   |  ทีม 3  |  |
|   |  |
|   |  ทีม 4  |  |  |
|   |

### นัดวันที่ 1

กันยายน ค.ศ. 2024 (2024-09)

|  | v |  |
| --- | --- | --- |
|  |  |  |

กันยายน ค.ศ. 2024 (2024-09)

|  | v |  |
| --- | --- | --- |
|  |  |  |

### นัดวันที่ 2

ผู้ชนะจะได้ผ่านเข้าสู่รอบที่สอง

กันยายน ค.ศ. 2024 (2024-09)

|  | v |  |
| --- | --- | --- |
|  |  |  |

รอบที่ 2
--------

บทความหลัก: ฟุตบอลโลก 2026 รอบคัดเลือก โซนโอเชียเนีย – รอบที่ 2
รอบที่สองจะมีขึ้นในเดือนตุลาคมและพฤศจิกายน ค.ศ. 2024 โดยมี 2 กลุ่ม กลุ่มละ 4 ทีมแข่งขันในรูปแบบลีก

รอบที่ 3
--------

บทความหลัก: ฟุตบอลโลก 2026 รอบคัดเลือก โซนโอเชียเนีย – รอบที่ 3
คาดการณ์ว่ารอบที่สามจะมีขึ้นในเดือนมีนาคม ค.ศ. 2025 ผู้ชนะจะผ่านเข้ารอบสุดท้ายฟุตบอลโลก 2026 และรองชนะเลิศจะได้ผ่านเข้าสู่ รอบเพลย์ออฟระหว่างสมาพันธ์

อ้างอิง
-------

1. ↑  "Men's Ranking". FIFA. 20 July 2023. สืบค้นเมื่อ 31 August 2023.
2. 1 2  "Journey to historic FIFA World Cup 2026 kicks off in South America". FIFA. 4 Sep 2023. สืบค้นเมื่อ 4 Sep 2023.
3. ↑  "Road to the FIFA World Cup 26 set to begin". FIFA. 28 August 2023. สืบค้นเมื่อ 30 August 2023.

| * ด
* ค
* ก
ฟุตบอลโลก 2026 รอบคัดเลือก |
| --- |
|  « 2022  |
| เอเอฟซี | 
* รอบแรก
* รอบที่ 2
* รอบที่ 3
* รอบที่ 4
* รอบที่ 5 (เพลย์ออฟ)

 |
| ซีเอเอฟ | 
* TBD

 |
| คอนคาแคฟ | 
* รอบแรก
* รอบที่ 2
* รอบที่ 3

 |
| คอนมีบอล | 
* พบกันหมด

 |
| โอเอฟซี | 
* TBD

 |
| ยูฟ่า | 
* รอบแรก
	+ กลุ่มเอ
	+ กลุ่มบี
	+ กลุ่มซี
	+ กลุ่มดี
	+ กลุ่มอี
	+ กลุ่มเอฟ
	+ กลุ่มจี
	+ กลุ่มเอช
	+ กลุ่มไอ
	+ กลุ่มเจ
	+ กลุ่มเค
	+ กลุ่มแอล
* รอบที่สอง (เพลย์ออฟ)
	+ related: เนชันลีก

 |
| เพลย์ออฟ | 
* TBD

 |

| * ด
* ค
* ก
ฟุตบอลโลก 2026 |
| --- |
| ข้อมูลทั่วไป | 
* รอบคัดเลือก
* คัดเลือกเจ้าภาพ

 |
**วันดินโลก** (อังกฤษ: World Soil Day) ตรงกับวันที่ 5 ธันวาคมของทุกปี จากการประชุมขององค์การอาหารและการเกษตรแห่งสหประชาชาติ (FAO) ครั้งที่ 144 ระหว่างวันที่ 11–15 มิถุนายน พ.ศ. 2555 ณ สำนักงานใหญ่องค์การเกษตรและอาหารแห่งสหประชาชาติ กรุงโรม ประเทศอิตาลี ที่ประชุมได้มีมติสนับสนุนและร่วมกันผลักดันให้มีการจัดตั้ง "วันดินโลก" (World Soil Day) ตรงกับวันที่ 5 ธันวาคมของทุกปี ซึ่งตรงกับวันคล้ายวันพระราชสมภพของพระบาทสมเด็จพระมหาภูมิพลอดุลยเดชมหาราช บรมนาถบพิตร

สืบเนื่องมาจากพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงปฏิบัติพระราชกรณียกิจเกี่ยวกับการพัฒนาที่ดินมาอย่างต่อเนื่องและยาวนาน ปรากฏผลสำเร็จเป็นที่ประจักษ์อย่างกว้างขวางทั้งในประเทศและนานาชาติ โดยศาสตราจารย์เกียรติคุณ สตีเฟน นอร์ตคลิฟฟ์ (Emeritus Professor Dr. Stephen Nortcliff) กรรมการบริหารสหภาพวิทยาศาสตร์ทางดินนานาชาติ [en] เข้าเฝ้าทูลละอองธุลีพระบาท ทูลเกล้าทูลกระหม่อมถวายรางวัลนักวิทยาศาสตร์ดินเพื่อมนุษยธรรม (The Humanitarian Soil Scientist) เมื่อวันที่ 16 เมษายน พ.ศ. 2556 และขอพระบรมราชาอนุญาตให้วันที่ 5 ธันวาคมของทุกปีเป็น "วันดินโลก" เพื่อให้วันดังกล่าวเป็นที่รู้จักแพร่หลายในระดับนานาชาติเกิดความต่อเนื่องและจริงจังในการรณรงค์ด้านทรัพยากรดินในทุกระดับ พร้อมทั้งสนับสนุนและส่งเสริมให้องค์การสหประชาชาติ จัดกิจกรรมเป็นการเฉพาะต่าง ๆ อาทิ การประกาศให้ พ.ศ. 2558 (ค.ศ. 2015) เป็น **"ปีดินสากล"** ตามที่องค์การอาหารและการเกษตรแห่งสหประชาชาติ (FAO) สหภาพวิทยาศาสตร์ทางดินนานาชาติ และสำนักงานที่ปรึกษาการเกษตรต่างประเทศ ประจำกรุงโรม นำเสนอประเด็นดังกล่าวเกี่ยวกับบทบาทและความสำคัญของทรัพยากรดินที่มีต่อความมั่นคงทางอาหารของโลก โดยสืบเนื่องจากประเทศไทยเป็นผู้ผลักดันข้อเสนอปีดินสากลต่อที่ประชุมสมัชชาใหญ่แห่งสหประชาชาติ เพื่อให้วันที่ 5 ธ.ค. ของทุกปี เป็นวันดินโลก กระทั่งมีการรับรองข้อเสนอดังกล่าว

ดูเพิ่ม
-------

* โครงการอันเนื่องมาจากพระราชดำริ

อ้างอิง
-------

1. ↑  "A day dedicated to soils – 5 December 2012". *Food and Agriculture Organization of the United Nations* (ภาษาอังกฤษ).
2. ↑  "วันดินโลก". *ไทยรัฐ*. 6 กรกฎาคม 2013. คลังข้อมูลเก่าเก็บจากแหล่งเดิมเมื่อ 4 ธันวาคม 2012. สืบค้นเมื่อ 13 ธันวาคม 2012.`{{cite news}}`: CS1 maint: bot: original URL status unknown (ลิงก์)
3. ↑  "5 ธันวาคม วันดินโลก - ทิศทางเกษตร". *เดลินิวส์*. 6 กรกฎาคม 2012. คลังข้อมูลเก่าเก็บจากแหล่งเดิมเมื่อ 12 กรกฎาคม 2012. สืบค้นเมื่อ 13 ธันวาคม 2012.`{{cite news}}`: CS1 maint: bot: original URL status unknown (ลิงก์)
4. ↑  "คสช.ห่วงสถานการณ์น้ำ เคาะ 5 ธ.ค. วันดินโลก". *กรุงเทพธุรกิจ*. 13 สิงหาคม 2014. คลังข้อมูลเก่าเก็บจากแหล่งเดิมเมื่อ 16 สิงหาคม 2014.
**ละอองดาว-สกาวเดือน** (2 พฤศจิกายน พ.ศ. 2491) เป็นนักร้องลูกทุ่งคู่แฝดที่ประสบความสำเร็จมากที่สุดของประเทศไทย คลอดห่างกันประมาณ 10 นาที จากเด็กตระเวนประกวดร้องเพลงตามงานวัดต่าง ๆ จนเป็นที่เลื่องลือไปทั้งจังหวัด สู่นักร้องเพลงลูกทุ่งคู่แฝดที่ร้องเพลงได้ถูกใจคนทั้งประเทศได้เท่าคู่นี้

ประวัติ
-------

**ละอองดาว-สกาวเดือน** เป็นชื่อที่ครูสุรพล สมบัติเจริญเป็นผู้ตั้งให้เพื่อนใช้ในการแสดงเท่านั้น ชื่อ นามสกุล จริงคือ จำปี – จำปา โสธรบุญ เป็นคนบางน้ำเปรี้ยว จังหวัดฉะเชิงเทรา พ่อแม่เป็นชาวนา มีลูกถึง 13 คน และมีแฝดคู่เดียว สองพี่น้องฝาแฝดเรียนหนังสือแค่ชั้น ป.4 ที่โรงเรียนวัดบางสาย อำเภอบางน้ำเปรี้ยว จ.ฉะเชิงเทรา เวลาเรียนอยู่ห้องเดียวกัน นั่งโต๊ะเก้าอี้ติดกัน และไม่เคยห่างกันเลย พวกเธอชอบร้องเพลงเป็นชีวิตจิตใจ เป็นนักร้องรุ่นจิ๋วประจำโรงเรียน และได้ตระเวนประกวดร้องเพลงตามงานวัดต่าง ๆ จนเป็นที่เลื่องลือไปทั้งจังหวัด งานประกวดที่มีสองพี่น้องฝาแฝดคู่นี้เข้าร่วมจะมีคนตามแห่ไปดูไปเชียร์เต็มที่ เพราะตัวเล็ก ๆ หน้าตาเหมือนกัน และเสียงดีมากทั้งคู่ สองพี่น้องได้รางวัลจากการประกวด กรรมการต้องยกธงขาวยอมแพ้ความเก่ง และขอร้องไม่ให้เข้าประกวดเพราะจะไม่คนกล้าเข้าแข่งด้วย ทั้งคู่จึงต้องร้องเพลงโชว์แทน และก็ได้รางวัลมากมายทุกเวที ต่อมา พ่อและพี่ชายชื่อบุญทิ้ง โสธรบุญ เห็นแววน้องสาว จึงพาไปฝากกับครูสุรพล สมบัติเจริญ จนครูรับไว้เป็นลูกสาวบุญธรรมทั้งคู่ ทั้งยังรักเมตตาไว้ใจให้อยู่ในบ้านอีกต่างหาก ครูสุรพลฝึกให้ละอองดาว-สกาวเดือน ร้องเพลงจนเก่ง นำขึ้นเวทีร้องเพลงและเล่นละครเพลงได้จนกลายเป็นแม่เหล็กประจำวงดนตรีสุรพล สมบัติเจริญ หลังจากที่ผ่องศรี วรนุช ลาออกจากวงไปแล้ว ทั้งคู่จึงเหมือนกับแก้วตาดวงใจที่ครูได้กลับคืนมา ครูจึงแต่งเพลงป้อนให้ร้องอัดแผ่นเสียงจนโด่งดังมาก

ตัวอย่างผลงาน
-------------

* ละอองดาว โสธรบุญ ขับร้อง

สาวท่ายาง , สาวนครชัยศรี , หมั่นไส้(แก้สุรพล) , อย่าลืมดำเนิน(แก้สุรพล) , เสียงตอบจากเวียดนาม(แก้สุรพล สมบัติเจริญ) , สวนแตงสะอื้น , ไม่มีทางดัง(แก้กังวาลไพร) , รักฉันแล้วอย่ารักใครอีกนะ , จับปลาสองมือ , รักแท้จากกัมพูชา , อยากกลับบ้านนา , รักของชาวดิน , บางรักไม่ลวง , สาวแม่กลอง , ค่าของคนจน ,ฝนมาน้ำตาหลั่ง เป็นต้น

* สกาวเดือน โสธรบุญ ขับร้อง

อย่าลืมสามพราน , แน่ต้องมาขอ(แก้ศรีไพร) , ฮักน้องบ่ต้องมีเงินแต่ง , ไม่มีใครรักคุณเท่าฉัน , ด่วนสายใต้ , สาวลาดบัวหลวง , เพลงรักลูกทุ่ง(คู่ศักดิ์ชาย) , แย่จริงๆ , ไม่เชื่ออีกแล้ว, รักไม่มีน้ำยา , มนต์รักเมืองใต้ , เด็กชาวนา , ลูกชาวนา , มีแต่ขาดทุน , ลาแล้วกรุงเทพ , ถึงคุณร้ายฉันก็รัก , กล้าๆกลัวๆ เป็นต้น

* ขับร้องคู่กัน

เด็กท้องนา , สอนน้อง , ใจเดียวกัน , ปัญหามีคู่ , น้องหวงพี่หึง , ดูให้แน่ เป็นต้น

รางวัล
------

* รางวัลกึ่งศตวรรษเพลงลูกทุ่งไทยพระราชทานจากผลงานเพลงเด็กท้องนาของครูสุรพล สมบัติเจริญ เมื่อปี พ.ศ. 2532
* รางวัลกึ่งศตวรรษเพลงลูกทุ่งไทยพระราชทานจากผลงานเพลงสอนน้องของจิตรกร บัวเนียม ในปี พ.ศ. 2534

แหล่งอื่นๆ
----------

* คุณละอองดาว-สะกาวเดือน ชมรมอนุรักษ์เพลงลูกทุ่ง เก็บถาวร 2014-08-15 ที่ เวย์แบ็กแมชชีน
* สายสัมพันธ์ เว็บบอร์ด ละอองดาว-สะกาวเดือน

---
พระพุทธรูปทรงเครื่อง พระประธานภายในพระอุโบสถวัดนางนองวรวิหาร กรุงเทพมหานคร สร้างขึ้นในยุครัชกาลที่ 3 ล้อกันกับภาพจิตรกรรมภายในพระอุโบสถ ที่เขียนเรื่องการปราบท้าวชมพูบดี
**พระพุทธรูปทรงเครื่อง** เป็นพระพุทธรูปแบบหนึ่ง ที่องค์พระจะแลดูสง่างามและฉลองพระองค์ทรงเครื่องขัตติยราชแบบกษัตริย์ เช่น สวมมงกุฎ กรองศอทับทรวง ฉลองพระบาท ฯลฯ พระพุทธรูปลักษณะนี้เกิดขึ้นจากคติความเชื่อเรื่องพระมหากษัตริย์เป็นสมมติเทพ

การกําเนิดของพระพุทธรูปทรงเครื่องในอินเดีย เกิดจากความเชื่อในฐานะของสมเด็จพระบรมศาสดาที่เปลี่ยนแปลงไปจากเดิม โดยยกย่องว่าพระพุทธเจ้าทรงมีสภาวะที่เหนือมนุษย์ธรรมดาทั่วไป คตินิยมนี้เริ่มเด่นชัดในคัมภีร์มหายานและได้แผ่ขยายเข้ามาถึงอาณาจักรพุกาม เรียก พระพุทธปฏิมาทรงเครื่องกษัตริย์นี้ว่า "ชมภูบดี" หรือ "ชมพูบดี" หรือ "มหาชมพู" ก็มี แปลว่า ผู้เป็นใหญ่ในชมพูทวีป 

ต่อมาชื่อ "ชมภูบดี" ปรากฎอยู่ในคัมภีร์ *ชมพูบดีสูตร* เป็นคัมภีร์ที่ไม่ปรากฎอยู่ในพระไตรปิฎก มีเรื่องราวเกี่ยวกับกษัตริย์นามว่า "ชมพูบดี" ที่ครองกรุงปัจจาละ มีฤทธิ์ด้วยของวิเศษ เช่น ฉลองพระบาทที่ใส่แล้วสามารถเหาะได้ ด้วยราตรีหนึ่ง พระองค์ได้เหาะไปยังเมืองราชคฤห์ ด้วยความริษยาจึงคิดทำลายเมือง แต่ด้วยอานุภาพบุญแห่งพระเจ้าพิมพิสารคุ้มครอง แต่ของวิเศษเหล่านี้ถูกทำลายไป คราวนี้ทรงพิโรธจัดจึงกลับเมืองปัจจาละและนำศรจะมาทำร้ายพระเจ้าพิมพิสาร พระเจ้าพิมพิสารจึงกราบทูลพระพุทธเจ้า พระพุทธองค์จึงจำแลงมาเป็นพระเจ้าจักรพรรดิราช มีพระอินทร์ พระพรหม เทพยดา นาค ครุฑ คน ธรรพ์ เป็นบริวาร ทรงปราบทิฏฐิมานะของพระเจ้าชมพูบดีได้สำเร็จ พระเจ้าชมพูบดีสำนักผิดออกผนวช จนบรรลุอรหัตผล บางคติพระพุทธรูปทรงเครื่องบ้างว่าหมายถึง พระศรีอารยเมตไตรย หรือพระอนาคตพุทธเจ้า

คตินิยมการสร้างพระพุทธรูปทรงเครื่องนี้ได้แผ่ขยายเข้ามายังอาณาจักรล้านนา อาณาจักรล้านช้าง และอาณาจักรขอม และปรากฏเด่นชัดในสมัยกรุงศรีอยุธยา สืบทอดจนถึงสมัยรัตนโกสินทร์ตอนต้น ซึ่งนอกจากปรากฏเป็นพระพุทธรูปทรงเครื่องแทนองค์สมเด็จพระพุทธเจ้าแล้วยังเป็นพระราชสัญลักษณ์แทนองค์ผู้สร้างพระพุทธปฏิมาองค์นั้นอีกด้วย

อ้างอิง
-------

1. ↑  "พระพุทธรูปทรงเครื่อง:เครื่องทรงเยี่ยงกษัตริยาธิราช". สยามรัฐพระเครื่อง.
2. ↑  ชัชวาล อัชฌากุล. "คติการสร้างพระพุทธรูปทรงเครื่องในสังคมไทย" (PDF). มหาวิทยาลัยมหาจุฬาลงกรณราชวิทยาลัย. คลังข้อมูลเก่าเก็บจากแหล่งเดิม (PDF)เมื่อ 2021-09-09. สืบค้นเมื่อ 2021-09-09.
3. ↑  "พระพุทธรูปทรงเครื่อง". พิพิธภัณฑสถานแห่งชาติ กำแพงเพชร.
รูปวาดในจินตนาการ นางไซซี
**ไซซี** ตามสำเนียงแต้จิ๋ว หรือ **ซี ซือ** ตามสำเนียงกลาง (จีน: 西施; พินอิน: *Xī Shī*; เวด-ไจลส์: *Hsi1 Shih1*) ชื่อเดิมคือ อี๋กวง (จีน: 夷光; พินอิน: *Yí Guāng*; อังกฤษ: Yi Guang) เป็นหนึ่งในสี่หญิงงามแห่งแผ่นดินจีน เกิดประมาณ 506 ปีก่อนคริสตกาล หรือ พ.ศ. 37 ซึ่งตรงกับยุคชุนชิว ที่มณฑลเจ้อเจียง ในแคว้นเยว่ (State of Yue)

ไซซีได้รับฉายานามว่า "มัจฉาจมวารี" (จีน: 沉魚 พินอิน: chén yú) ซึ่งหมายถึง "ความงามที่ทำให้แม้แต่ฝูงปลายังต้องจมลงสู่ใต้น้ำ" (so beautiful as to make swimming fish sink)

ในยุคเลียดก๊กที่แต่ละแคว้นรบกันนั้น แคว้นอู๋ (State of Wu) เป็นแคว้นที่มีกองกำลังทหารที่แข็งแกร่งจึงสามารถรบชนะแคว้นเยว่และจับตัวเยว่อ๋องโกวเจี้ยน และเสนาธิการฟ่านหลีไปเป็นตัวประกันที่แคว้นอู๋ด้วย เยว่อ๋องโกวเจี้ยนต้องการที่จะแก้แค้นเพื่อกู้ชาติแต่จำต้องยอมจงรักภักดีเพื่อให้อู๋อ๋องไว้ใจ 

ครั้งหนึ่งอู๋อ๋องเกิดมีอาการปวดท้อง บรรดาหมอหลวงทั้งหลายไม่สามารถให้การรักษาได้ เยว่อ๋องโกวเจี้ยนได้ชิมอุจจาระของอู๋อ๋องต่อหน้าเสนาธิการทั้งปวง และบอกว่าอู๋อ๋องเพียงแค่มีพระวรกายที่เย็นเกินไป หากได้ดื่มสุราและทำร่างกายให้อบอุ่นขึ้นก็จะมีอาการดีขึ้นเอง และเมื่ออู๋อ๋องได้ทำตามก็หายประชวร อู๋อ๋องเห็นว่าเยว่อ๋องโกวเจี้ยนมีความจงรักภักดีจึงปล่อยตัวกลับคืนสู่แคว้นเยว่
เมื่อกลับสู่แคว้นเยว่ เยว่อ๋องโกวเจี๋ยนก็วางแผนที่จะกู้ชาติทันที โดยมีฟ่านหลีเป็นเสนาธิการคอยให้คำปรึกษา ฟ่านหลีได้เสนอแผนการสามอย่าง คือ ฝึกฝนกองกำลังทหาร พัฒนาด้านกสิกรรม และ ส่งสาวงามไปเป็นเครื่องบรรณาการ พร้อมกับเป็นสายคอยส่งข่าวภายในให้
ไซซีเป็นหญิงสาวชาวบ้าน ลูกสาวคนตัดฟืนที่เขาจู้หลัวซาน (ภาษาแต้จิ๋ว กิวล่อซัว) นางถูกพบครั้งแรกขณะซักผ้าริมลำธาร นางมีหน้าตางดงามมาก พร้อมกับนางเจิ้งต้าน (แต้ตั๋น) ซึ่งมีความงามไม่แพ้กัน ฟ่านหลี (เถาจูกง) เสนาบดีแคว้นเยว่เป็นผู้ดูแลอบรมนางทั้ง 2 ให้มีอุดมการณ์เพื่อบ้านเมือง เป็นเวลานานถึง 3 ปี เพื่อที่จะไปเป็นบรรณาการให้กับแคว้นอู๋ เพื่อมอมเมาให้อู๋อ๋องฟูไช เจ้านครแคว้นอู๋ ลุ่มหลงอยู่กับเสน่ห์ของนาง จนไม่บริหารบ้านเมือง ซึ่งอู๋อ๋องฟูไชหลงใหลนางไซซีมากกว่านางเจิ้งต้าน ทำให้นางเจิ้งต้านน้อยใจจนผูกคอตาย ขณะที่มาอยู่ได้เพียงปีเศษเท่านั้น ผ่านไป 13 ปี เมื่อแคว้นอู่อ่อนแอลง แคว้นเยว่ก็สามารถเอาชนะได้สำเร็จในที่สุด 

ภายหลังจากที่อู่อ๋องฟูไชฆ่าตัวตายไปแล้ว นางกับฟ่านหลีที่ว่ากันว่า ได้ผูกสัมพันธ์ทางใจไว้ก่อนหน้านั้นแล้ว ก็ได้หายตัวไปพร้อมกันหลังเหตุการณ์นี้ บ้างก็ว่าทั้งคู่ได้เดินทางท่องเที่ยวไปเรื่อย ๆ และไปใช้ชีวิตอยู่ด้วยกันที่ทะเลสาบไซ้โอว (ทะเลสาบซีหู) เป็นต้น

อ้างอิง
-------

* หนังสือ เถาจูกง เทพเจ้าแห่งการค้าขายของจีน โดย พีรยุทธ สุเทพคีรี ISBN.974-8437-87-6
* The Tale of Xishi[*ลิงก์เสีย*]

| * ด
* ค
* ก
**สี่ยอดพธู** |
| --- |
| ไซซี · หวัง เจาจฺวิน · เตียวเสียน · หยางกุ้ยเฟย์ |
**เจตมนต์ มละโยธา** หรือ เจ อดีตสมาชิกวงดนตรีอย่าง พราว และเป็นศิลปินเดี่ยวในชื่อเพนกวินวิลล่า

ประวัติ
-------

เจ เริ่มเข้าสู่วงการดนตรีในขณะที่เขากำลังศึกษาอยู่ชั้นปีที่ 2 คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ด้วยการเป็นมือกีต้าร์ของวง พราว หลังจากนั้น เจ เริ่มงานกับค่ายเพลงสมอลล์รูม จากการทำเพลงประกอบโฆษณามากมายหลายชิ้น เพลงที่พอจะคุ้นหูกันบ้างก็อย่าง Happy D-Prompt , Heineken, Hutch, PCT, Scott เป็นต้น

เมื่อทางค่ายเพลงสมอลล์รูมออกอัลบั้มรวมเพลงของค่ายในอัลบั้ม *"Smallroom 001 : What Happens in This Smallroom?"* เจ ได้มีส่วนร่วมในการผลิต และในอัลบั้มนี้เองเขาได้ทำเพลงในนามของเพนกวินวิลล่า (Penguin Villa) ขึ้น โดยทำเพลง *"ใครจะรู้"* บรรจุในอัลบั้มรวมเพลงนี้

ที่มาของชื่อเพนกวินวิลล่า (Penguin Villa) เกิดจากตอนที่ เจ เป็นเด็กเล่นเกมกับเพื่อน ซึ่งเป็นเกมที่ใช้ตัวละครในเกมเป็นนก และนกตัวที่ เจ เล่นแทนตัวคือ เพนกวิน และคนที่ให้เล่มเกมนี้คือแม่ของเจ และแม่เคยบอกว่า *"นกเพนกวินมันเหมือนเจเลยนะ มันช้าๆ อ้วนๆ"* ด้วยความที่ตอนเด็กนั้น เจ รูปร่างอ้วน ส่วนคำว่า*"วิลล่า"* มาจากการ์ตูนเรื่อง ด็อกเตอร์สลัมกับหนูน้อยอาราเร่ ซึ่งในเนื้อเรื่องในการ์ตูนจะเป็นเรื่องราวในหมู่บ้านเพนกวิน เจ ชอบชื่อนี้จึงนำมาใช้เป็นชื่อเพนกวินวิลล่า

เมื่อมีการทำอัลบั้มรวมเพลงของค่ายในชุดที่สองซึ่งชื่อ *"Smallroom 002 : Songs from The Audience"* นอกจากเขาจะได้ทำเพลง *" เพลงในใจ"* ในชื่อเพนกวินวิลล่าแล้ว เขายังได้เริ่มงานโปรดิวซ์และโคโปรดิวซ์ให้กับวงอื่นๆ อีกด้วย เช่น อัลบั้ม Pastel Mood ของ อาร์มแชร์ อัลบั้ม *"Paradise"* ของวง ไคโจบราเธอร์

ปลายปีพ.ศ. 2545 เขาได้ร่วมงานกับนักเขียนรางวัลซีไรท์อย่าง ปราบดา หยุ่น ในนาม บัวหิมะ และเป็นอัลบั้มประกอบนวนิยายเรื่องแรกของปราบดา ในชื่อชุด *"ชิท-แตก"* นอกจากผลงานเพลงโฆษณา และเพลงในอัลบั้มต่างๆ แล้ว เจ ยังได้รับเลือกจากผู้กำกับภาพยนตร์อย่าง เป็นเอก รัตนเรือง ให้ทำเพลงประกอบภาพยนตร์เรื่อง "เรื่องรัก น้อยนิด มหาศาล" หรือ "Last life in the universe" 

และผลงานล่าสุดของ เจ ภายใต้ ชื่อเพนกวินวิลล่าสำหรับอัลบั้มเต็มอัลบั้มแรกได้วางแผงเมื่อปลายปี พ.ศ. 2547 ที่ผ่านมา โดยใช้ชื่อชุดว่า *"ออกไปข้างนอก"*

ผลงาน
-----

### อัลบั้ม

* 1. ออกไปข้างนอก (พ.ศ. 2547)**1. *ออกไปข้างนอก***  
 (พ.ศ. 2547)

### ซิงเกิ้ล

1. *Good Morning* **(พ.ศ. 2553)**

รางวัล
------

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2566 | โทตี้มิวสิกอวอร์ดส์ 2022 | บันทึกเสียงแห่งปี | "นับ 1 ไม่ถึง 10" | เสนอชื่อเข้าชิง |

อ้างอิง
-------

1. ↑  บทสัมภาษณ์เจตมนต์ มลโยธา จากเว็บไซต์ songburi.com
2. ↑  "ประวัติวงเพนกวินวิลล่า". คลังข้อมูลเก่าเก็บจากแหล่งเดิมเมื่อ 2009-03-05. สืบค้นเมื่อ 2009-03-04.
3. ↑  สุพัฒน์ ศิวะพรพันธ์ (2023-03-14). "สรุปผลรางวัล TOTY Music Awards 2022". *THE STANDARD*. สืบค้นเมื่อ 2023-03-17.

| * ด
* ค
* ก
พราว |
| --- |
| **สุรชัย กิจเกษมสิน** • **เจตมนต์ มละโยธา** • **ชัยบรรฑิต พืชผลทรัพย์** • **นิตินาท สุขสุมิตร** |
| อัลบั้ม | พราว (2538) |
| อีพีและซิงเกิล | L'amour (2539) |
| ดูเพิ่มเติม | *กรู๊ฟวี่ แอร์ไลน์* • *เพนกวินวิลล่า* |
**สะพานแลมเบธ** (อังกฤษ: Lambeth Bridge) เป็นสะพานข้ามแม่น้ำเทมส์ เชื่อมต่อระหว่างย่านเวสต์มินสเตอร์ในเซ็นทรัลลอนดอน เข้ากับย่านแลมเบธในลอนดอนใต้

แผนที่จากปี ค.ศ. 1897 แสดงพระราชวังแลมเบธ สะพานแลมเบธ พระราชวังเวสต์มินสเตอร์ และสะพานเวสต์มินสเตอร์ 
สะพานแลมเบธ
สะพานถูกทาด้วยสีแดงเป็นส่วนใหญ่ ซึ่งเป็นสีเดียวกับที่นั่งในสภาขุนนางที่อยู่ในพระราชวังเวสต์มินสเตอร์ ซึ่งตรงกันข้ามกับสะพานเวสต์มินสเตอร์ที่ถูกทาด้วยสีเขียว ซึ่งเป็นสีเดียวกับที่นั่งในสภาสามัญชน

สะพานแลมเบธเดิมเป็นสะพานแขวน เปิดใช้งานเมื่อวันที่ 10 พฤศจิกายน ค.ศ. 1862 ออกแบบโดยปีเตอร์ ดับเบิลยู. บาร์โลว์ (Peter W. Barlow) และสร้างโดยบริษัทเซอร์ชาลส์ฟอกซ์แอนด์ซันส์ (Sir Charles Fox and Sons) สะพานทำด้วยเหล็กดัดและมีความยาว 828 ฟุต (252.4 เมตร) โดดเด่นด้วยงานโลหะที่หรูหราและหอคอยหินที่สง่างามที่ปลายสะพานแต่ละด้าน

อย่างไรก็ตาม เนื่องจากปริมาณการจราจรที่เพิ่มขึ้นและสภาพที่ทรุดโทรมของสะพาน จึงมีการตัดสินใจเปลี่ยนสะพานใหม่ในปี ค.ศ. 1928 สะพานแลมเบธเดิมถูกปิดใช้งานและถูกรื้อถอนในปี ค.ศ. 1932

สะพานแลมเบธปัจจุบันซึ่งถูกสร้างเพื่อแทนที่สะพานเดิมเปิดใช้เมื่อวันที่ 19 กรกฎาคม ค.ศ. 1932 ออกแบบโดยเซอร์เรจินัลด์ บลอมฟิลด์ (Sir Reginald Blomfield) สร้างด้วยคอนกรีตเสริมเหล็กและตกแต่งด้วยหินพอร์ตแลนด์ มีซุ้มโค้ง 5 ช่อง และมีการออกแบบที่เรียบง่ายกว่าอย่างเห็นได้ชัดเมื่อเทียบกับสะพานรุ่นก่อน

ในช่วงหลายปีที่ผ่านมา สะพานแลมเบธได้ผ่านการปรับปรุงและบำรุงรักษาหลายครั้งเพื่อให้มั่นใจถึงความสมบูรณ์ของโครงสร้างและรองรับปริมาณการจราจรที่เพิ่มขึ้น ทุกวันนี้ สะพานแห่งนี้ยังคงทำหน้าที่เป็นเส้นทางคมนาคมที่สำคัญ โดยเป็นจุดเชื่อมโยงที่สำคัญระหว่างแลมเบธและเวสต์มินสเตอร์

สะพานแลมเบธไม่เพียงแต่มีประโยชน์ในการใช้งานจริงเท่านั้น แต่ยังมองเห็นทิวทัศน์อันน่าทึ่งของแม่น้ำเทมส์และสถานที่สำคัญอันเป็นสัญลักษณ์ เช่น พระราชวังเวสต์มินสเตอร์และลอนดอนอาย มันได้กลายเป็นส่วนสำคัญของภูมิทัศน์ทางสถาปัตยกรรมและประวัติศาสตร์ของลอนดอน

ประวัติ
-------

อ้างอิง
-------
รองอำมาตย์เอก **หลวงอรรถวิจารนีติธร (เล็ก ปาณิกบุตร)** (5 เมษายน 2443 – 11 กุมภาพันธ์ 2472) เป็นขุนนางชาวไทย อดีตอัยการจังหวัดเพชรบุรี

ประวัติ
-------

รองอำมาตย์เอก หลวงอรรถวิจารนีติธร เกิดเมื่อวันที่ 5 เมษายน 2443 (แบบสากลคือ 2444) เป็นบุตรชายของ หลวงประจิตรัฐกรรม (ตู๋ ปาณิกบุตร) อุปสมบทที่วัดเทพศิรินทราวาสราชวรวิหาร เมื่อวันที่ 20 กรกฎาคม 2471 เป็นเวลา 1 พรรษา

รองอำมาตย์เอก หลวงอรรถวิจารนีติธร ถึงแก่กรรมด้วยโรคไข้รากสาด เมื่อวันที่ 11 กุมภาพันธ์ 2472

รับราชการ
---------

หลวงอรรถวิจารนีติธรเริ่มต้นรับราชการในตำแหน่งแพ่งเมืองสมุทรสงคราม และได้รับพระราชทานยศเป็น รองอำมาตย์ตรี เล็ก ปาณิกบุตร เมื่อวันที่ 29 กันยายน 2464 ต่อมาในปี 2466 ได้ย้ายเข้ามาประจำกรมอัยการ จากนั้นในปี 2468 สอบได้เป็นเนติบัณฑิต ในวันที่ 19 เมษายน 2469 ได้รับแต่งตั้งให้เป็น อัยการจังหวัดเพชรบุรี แทน รองอำมาตย์เอก หลวงอรรถนิพนธ์ปรีชา (ฮวด คันธะยุกตะ) ที่ไปรักษาราชการแทนอัยการมณฑลพิษณุโลก ในวันที่ 23 พฤศจิกายน ศกเดียวกัน ได้รับโปรดเกล้าฯ เลื่อนยศเป็น รองอำมาตย์โท เล็ก ปาณิกบุตร หลังจากลาสิกขา ได้รับพระราชทานเลื่อนยศเป็น รองอำมาตย์เอก เล็ก ปาณิกบุตร เมื่อวันที่ 8 พฤศจิกายน 2471 เนื่องในวันเฉลิมพระชนมพรรษา ต่อมาในวันที่ 10 พฤศจิกายน 2472 เนื่องในวันเฉลิมพระชนมพรรษา ท่านได้รับพระราชทานบรรดาศักดิ์เป็น รองอำมาตย์เอก หลวงอรรถวิจารนีติธร ถือศักดินา 600

อ้างอิง
-------

1. ↑  ข่าวตาย (หน้า 4405)
2. ↑  ข้าราชการกราบถวายบังคมลาอุปสมบท
3. ↑  พระราชทานยศ (หน้า 1906)
4. ↑  แจ้งความกระทรวงมหาดไทย (หน้า 383)
5. ↑  พระราชทานยศ (หน้า 3227)
6. ↑  พระราชทานยศพลเรือน (หน้า 2432)
7. ↑  พระราชทานบรรดาศักดิ์ (หน้า 2891)
**อี อึน-กย็อล** (เกาหลี: 이은결; อังกฤษ: Lee Eun Gyeol; 2 ตุลาคม ค.ศ. 1981 – ) เป็นนักมายากลชาวเกาหลีใต้ ที่เริ่มเล่นมายากลตั้งแต่สมัยเรียนชั้นมัธยม สำเร็จการศึกษาสาขาวารสารศาสตร์ จากมหาวิทยาลัยคย็องอุน แม้สมัยที่เขาอายุยังคงอยู่ในช่วง 20 ต้นๆ แต่เขาก็ประสบความสำเร็จได้มากกว่านักมายากลหลายคนที่ได้เคยทำไว้ในช่วงชีวิตของพวกเขา

เขาได้รับรางวัลเป็นจำนวนมากจากทั่วโลก โดยเดินสายให้กับบริษัทขนาดใหญ่ ไม่เพียงแต่ผลงานที่ปรากฏในหนังสือเท่านั้น หากแต่เขายังคงเปิดสอนหลักสูตรการแสดง โดยเป็นผู้นำผ่านทางสโมสรมายากลหลายร้อยแห่งทั่วเกาหลี ตลอดจนท้องที่อื่นอีกห้าทวีป และมีรายการโทรทัศน์เป็นของตัวเองรวมถึงการจัดการแสดงกว่าร้อยครั้งทั่วประเทศ

อี อึน-กย็อล เป็นที่รู้จักมากที่สุดในฐานะผู้สะกดนกพิราบได้ถึง 10 นาที ซึ่งถือเป็นหนึ่งในผลงานที่ได้รับการกล่าวขาน โดยสามารถเนรมิตนกพิราบขึ้นได้ในพริบตา เทคนิคมายากลของเขาได้สร้างแรงดลบันดาลใจแก่ผู้ติดตามจำนวนมาก รวมไปจนถึงสามารถชนะนักมายากลชาวไต้หวันอย่างหลิว เชียน ได้โดยการเป็นผู้ชนะรางวัลของรายการ ยูจีเอ็ม เวิลด์เมจิคคอนเทสท์ ซึ่งจัดขึ้น ณ ประเทศญี่ปุ่น

อี อึน-กย็อล ยังเคยจัดแสดงผ่านรายการโทรทัศน์ที่มีชื่อเสียงในประเทศญี่ปุ่น ตลอดจนได้รับรางวัล เมอร์ลินอะวอร์ด ที่มอบโดยสมาคมนักมายากลนานาชาติ (ไอเอ็มเอส) และหนึ่งในการแสดงที่ยิ่งใหญ่ที่สุดของเขาคือการแสดงมายากลชุด "ดิอิลลัสชัน" (The Illusion) ที่จัดแสดงขึ้นที่ประเทศเกาหลีใต้ ณ เมืองใหญ่ทั้ง 19 แห่ง

กิจกรรมร่วมออกอากาศ
-------------------

* ค.ศ. 2009 *สตรอง ฮาร์ท* เป็นแขกรับเชิญ

สมาชิก
------

* สมาชิกสมาคมมายากลนานาชาติ (ไอ.บี.เอ็ม)
* สมาชิกสมาคมมายากลอเมริกัน (เอส.เอ.เอ็ม)

รางวัลที่ได้รับ
---------------

* ค.ศ. 2011 เมอร์ลินอะวอร์ด มอบโดย สมาคมายากลนานาชาติ (ไอเอ็มเอส)

อ้างอิง
-------

1. 1 2  Magician Lee Eun-gyeol to appear on Japanese TV show เก็บถาวร 2011-12-30 ที่ เวย์แบ็กแมชชีน (อังกฤษ)
2. 1 2 3  Magic Unlimited! » Eun-Gyeol Lee (KOR) เก็บถาวร 2012-01-07 ที่ เวย์แบ็กแมชชีน (อังกฤษ)
3. ↑  매지션 이은결, ‘개그콘서트’서 숨겨둔 개그감 폭발 (เกาหลี)
4. ↑  South Korean magician astonishes with dove act (อังกฤษ)
5. ↑  Magician Lee Eun-gyeol to win Merlin Award เก็บถาวร 2011-12-30 ที่ เวย์แบ็กแมชชีน (อังกฤษ)

แหล่งข้อมูลอื่น
---------------

* เว็บไซต์ทางการ เก็บถาวร 2011-12-28 ที่ เวย์แบ็กแมชชีน
* อี อึน-กย็อล ที่ทวิตเตอร์

| * ด
* ค
* ก
นักมายากล |
| --- |
| ประวัติศาสตร์ | พี.ซี. โซการ์ ·  แฮร์รี ฮูดินี |
| ร่วมสมัย | คริส แองเจิล ·  ซีริล ทะกะยะมะ ·  เดวิด คอปเปอร์ฟิลด์ ·  หลิว เชียน |
| ชาวเอเชีย | 

|  |  |
| --- | --- |
| เกาหลีใต้ | คู พนชิน ·  ชเว ฮย็อนวู ·  อี อึนยอล ·  ฮา แจยง |
| ชาวไทย | ถั่วแระ เชิญยิ้ม ·  ปีเตอร์ ยี ·  ฟิลิป ·  ลิซ่า ไปรพิศ ·  สำลี สังวาลย์ |

 |
***เมื่อโลกไม่มีเรา*** (อังกฤษ: The World Without Us) เป็นหนังสือภาษาอังกฤษ ตีพิมพ์ปี 2007 (ภาษาไทย ปี 2021) เกี่ยวกับสิ่งที่จะเกิดขึ้นกับธรรมขาติและสิ่งแวดล้อมที่มนุษย์สร้างขึ้นหากมนุญ์ทั้งหมดหายไปโดยทันที เขียนโดยนักข่าวชาวอเมริกัน แอลัน ไวส์แมน ตีพิมพ์โดย เซนต์มาร์ตินส์เพรส ธอมัส ดุน บุกส์ หนังสือเป็นส่วนขยายเป็นเล่มของบทความของไวส์แมนที่ตีพิมพ์ในเดือนกุมภาพันธ์ 2005 ใน *ดิสคัฟเวอร์* ในชื่อ "Earth Without People" เนื่อหาของหนังสือเป็นลักษณะการทดลองทางความคิด โดยในหนังสือ ไวส์แมนระบุว่าย่านที่อยู่อาศัยของมนุษย์จะกลายเป็นป่าโดยสมบูรณ์ใน 500 ปี ส่วนหลักฐานที่จะปรากฏถึงการดำรงอยู่ของมนุษย์ที่จะยังคงอยู่บนโลกนานที่สุดคือขยะกัมมันตรังสี, รูปปั้นบรอนซ์, พลาสติก และเขารัชมอร์

ไวส์แมนได้เดินทางไปสัมภาษณ์นักวิชาการ, นักวิทยาศาสตร์ และผู้เชี่ยวชาญในด้านต่าง ๆ จากนั้นเขาจึงนำคำกล่าวเหล่านี้มาประกอบขึ้นเป็นการทำนายสิ่งที่จะเกิดขึ้นในหนังสือ หนังสือประสบความสำเร็จอย่างมากในสหรัฐและขึ้นอันดับที่ 6 ชองหนังสือขายดีที่สุดของ *นิวยอร์กไทมส์* กละเป็นหนังสือขายดีที่สุดอันดับหนึ่งของ *ซานฟรานซิสโกครอนิเคิล* สำหรับเดือนกันยายน 2007 รวมถึงเคยเป็นหนังสืออันดับหนึ่งของหนังสือสารคดีที่ดีที่สุดของปีโดย *ไทม์* และ *เอนเตอร์เทนเมนต์วีคลี* ในปี 2007 หนังสือได้รับการตีพิมพ์หลายภาษา รวมถึงภาษาไทยซึ่งเป็นผลงานแปลโดย สรณรัชฎ์ กาญจนะวณิชย์

อ้างอิง
-------

1. ↑  Weisman, Alan (2007-07-10), *The World Without Us*, New York: Thomas Dunne Books/St. Martin's Press, ISBN 978-0-312-34729-1, OCLC 122261590
2. ↑  Weisman, Alan (February 2005), "Earth Without People", *Discover Magazine*, vol. 26 no. 2, pp. 60–65, สืบค้นเมื่อ 2007-11-10
3. ↑  "Best Sellers: Hardcover Nonfiction", *The New York Times*, 2007-09-09, คลังข้อมูลเก่าเก็บจากแหล่งเดิมเมื่อ 2009-04-23, สืบค้นเมื่อ 2007-11-02
4. ↑  "San Francisco Chronicle Best-Sellers: Nonfiction Bay Area", *San Francisco Chronicle*, 2007-09-23, สืบค้นเมื่อ 2007-11-02
5. ↑  "Poniewozik, James; Top 10 New TV Series; time.com". คลังข้อมูลเก่าเก็บจากแหล่งเดิมเมื่อ 2016-09-13. สืบค้นเมื่อ 2021-05-30.

แหล่งข้อมูลอื่น
---------------

* เว็บไซต์ทางการ
**วัดพระลอย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี มีที่ดินตั้งวัดมีเนื้อที่ 40 ไร่

วัดพระลอย ไม่ทราบประวัติการสร้างวัดที่แน่ชัด วัดมีอุโบสถที่ปรักหักพัง สันนิษฐานว่าสร้างในสมัยพระเจ้าอู่ทอง ทางวัดได้ปฏิสังขรณ์โดยสร้างอุโบสถใหม่ครอบไว้ และยังมีอุโบสถหลังใหม่ ที่ประดิษฐาน *พระพุทธราชมงคล* พระประธานอุโบสถ หน้าบันอุโบสถหลังเก่าทำด้วยไม้ พิงผนังโบสถ์อยู่

หลวงพ่อพระลอย
ข้อมูลของกรมการศาสนา ระบุว่าตั้งวัดเมื่อ พ.ศ. 2350 ในอดีตเรียกกันว่า **วัดชลอ** สาเหตุที่สร้างวัดนี้น่าจะมาจากที่มีพระพุทธรูปปางนาคปรกเนื้อหินทรายขาวลอยมาตามแม่น้ำท่าจีน จึงได้ทำพิธีอาราธนาขึ้นมาจากแม่น้ำ สันนิษฐานว่าเป็นพระพุทธรูปสมัยลพบุรี ยังมีตำนานเล่าขานกันว่า บริเวณวัดพระลอยในปัจจุบัน เดิมมีวัดเก่าแก่ อยู่ 2 วัดคือ วัดกระโจมทอง และวัดมาลา ต่อมาวัดทั้งสองร้างไป จึงได้รวมวัดเป็นวัดพระลอย วัดมีพระพุทธรูปนาคปรก 2 องค์ องค์ล่างทางวัดจำลองจากองค์จริงไว้ เพื่อให้ชาวบ้านได้ ปิดทอง ส่วนองค์บนเป็นพระนาคปรกองค์จริงคือ หลวงพ่อพระลอย ประดิษฐานอยู่กับวัดมานานแล้วในวิหาร ชาวบ้านมากราบไหว้ขอพรเรื่องค้าขาย หน้าที่การงาน พระนาคปรก สูงประมาณ 39 นิ้ว หน้าตักกว้างประมาณ 19 นิ้ว ซึ่งได้รับอิทธิพลรูปแบบจากศิลปะบายนของขอม ราวพุทธศตวรรษที่ 18 วัสดุทำจากหินทราย พุทธลักษณะที่ปรากฏคือ ประทับนั่งอยู่บนขนดนาค พระพักตร์ค่อนข้างสี่เหลี่ยม พระขนงต่อกันเป็นปีกกา พระเนตรยาว พระนาสิกโด่ง พระโอษฐ์หนา แย้มสรวลเล็กน้อย

วัดยังมีสิ่งก่อสร้างที่จำลองภาพนรก-สวรรค์ภูมิ ส่วนบริเวณท่าน้ำด้านหน้าวัด มีอุทยานมัจฉา

อ้างอิง
-------

1. ↑  "วัดพระลอย". การท่องเที่ยวแห่งประเทศไทย (ททท.).
2. ↑  "นาคปรกวัดพระลอย ฤาลอยจากวัดปู่บัว!". ไทยรัฐ.
3. ↑  "วัดพระลอย". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดพระลอย**
**วัดหนองหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหลวง อำเภออุ้มผาง จังหวัดตาก มีที่ดินตั้งวัดเนื้อที่ 4 ไร่ 60 ตารางวา อาณาเขตทิศเหนือยาว 30 วา ติดต่อกับเขตป่าไม้ ทิศใต้ยาว 30 วา ติดต่อกับถนนสาธารณะ ทิศตะวันออกยาว 60 วา ติดต่อกับทางสาธารณะ ทิศตะวันตกยาว 60 วา ติดต่อกับทางสาธารณะ พื้นที่ตั้งวัดเป็นที่เนินสูงสภาพแวดล้อมเป็นหมู่บ้านประชาชน

วัดหนองหลวงสร้างเมื่อ พ.ศ. 2477 พร้อมกับการเกิดขึ้นของหมู่บ้านหนองหลวงของชาวปะกากะญอ ขนานนามว่า **วัดนุผาโด้** มีความหมายว่า หนองใหญ่ ตามลักษณะภูมิศาสตร์ของหมู่บ้านหนองหลวง เดิมหมู่บ้านนี้เป็นที่อยู่ของชาวกะเหรี่ยง ต่อมาเมื่อมีคนไทยจากจังหวัดลำพูน แพร่ และตาก ได้อพยพมาตั้งถิ่นฐานมากขึ้น ชาวกะเหรี่ยงก็ได้ย้ายไปที่อื่น

อาคารเสนาสนะที่สำคัญ ได้แก่ อุโบสถที่ตกแต่งด้วยการแกะสลักไม้ ใต้ฐานของพระประธานได้มีการนำมูลสารหรือดินบริเวณที่พระพุทธเจ้าได้ประสูติ ตรัสรู้ และปรินิพพานจากประเทศอินเดียมาบรรจุไว้บางส่วน ศาลาการเปรียญ กุฏิ สำหรับปูชนียวัตถุมี พระประธานในศาลาการเปรียญ เนื้อทองเหลือง

อ้างอิง
-------

1. ↑  "วัดหนองหลวง". คลังข้อมูลเก่าเก็บจากแหล่งเดิมเมื่อ 2021-09-02. สืบค้นเมื่อ 2021-09-02.
2. ↑  "วัดหนองหลวง". สำนักงานจังหวัดตาก. คลังข้อมูลเก่าเก็บจากแหล่งเดิมเมื่อ 2021-09-02. สืบค้นเมื่อ 2021-09-02.

คอมมอนส์ มีภาพและสื่อเกี่ยวกับ:  
**วัดหนองหลวง**
**โอเล่ห์ เกียรติวันเวย์** มีชื่อจริงว่า **ประสิทธิ์ ไหมแก้ว** เกิดเมื่อวันที่ 13 เมษายน พ.ศ. 2516 ที่ตำบลปากแพรก อำเภอทุ่งสง จังหวัดนครศรีธรรมราช เป็นยอดนักมวยไทยชื่อดัง ก่อนจะมาชกมวยสากลอาชีพ แต่การชกมวยสากลนั้นไม่ประสบความสำเร็จ จึงมีสถิติการชกทั้งหมด 4 ครั้ง ชนะ 2 (น็อค 1) แพ้ 2

ประวัติ
-------

โอเล่ห์ เคยเป็นนักมวยไทยชื่อดังมาก่อน ได้รับการยกย่องว่าเหมือนกับ 2 ยอดนักมวยไทยในอดีตรวมกัน คือ สามารถ พยัคฆ์อรุณ และ พุฒ ล้อเหล็ก เพราะเป็นนักมวยที่ออกอาวุธมวยไทยได้ครบเครื่อง โดยเฉพาะหมัดและศอก และถือเป็นนักมวยในแบบบ็อกเซอร์ หรือจังหวะฝีมือ เริ่มชกมวยครั้งแรกได้ค่าตัวเพียง 100 บาท จากนั้นจึงเข้ามาชกในกรุงเทพมหานคร ที่เวทีมวยรังสิต ได้ค่าตัว 1,000 บาท ก่อนที่โด่งดังในเวลาต่อมาในฐานะนักมวยค่าตัวเงินแสน โดยมีนักมวยที่ชื่นชอบ คือ เจริญทอง เกียรติบ้านช่อง นักมวยชาวนครศรีธรรมราชเหมือนกัน

โอเล่ห์เริ่มชกมวยสากลครั้งแรกเมื่อวันที่ 14 มิถุนายน พ.ศ. 2534 ชนะคะแนน ฮิปโป กาลา นักมวยจอมทรหดจากอินโดนีเซีย จากนั้น ครั้งต่อมา ขึ้นชกกับ ริค ซิโอโดร่า ที่เคยขึ้นชิงแชมป์โลกกับ สด จิตรลดา มาแล้ว ปรากฏว่าโอเล่ห์เป็นฝ่ายชนะน็อคได้ในยกที่ 9 แต่พอขึ้นชกครั้งที่ 3 โอเล่ห์พบกับ แซมมวล ดูรัน นักมวยหมัดหนักจากฟิลิปปินส์ ที่คว้าแชมป์เงาของสภามวยโลกไปจาก สมิง เกียรติเพชร ปรากฏว่า โอเล่ห์ทานพลังหมัดของดูรันไม่ได้เป็นฝ่ายแพ้น็อคในยกที่ 6 เมื่อวันที่ 5 พฤศจิกายน พ.ศ. 2534 จากนั้น โอเล่ห์จึงหันไปชกมวยไทยอย่างเดียว หยุดชกมวยสากลไป 4 ปี แต่เคยมีสถานะเป็นรองแชมป์โลกอันดับ 7 ในรุ่นซูเปอร์ฟลายเวทของสหพันธ์มวยนานาชาติ (IBF)

จนกระทั่งสมาคมมวยแห่งทวีปเอเชีย (PABA) ได้เข้ามาเผยแพร่ในประเทศไทยเมื่อ พ.ศ. 2538 ทำให้ ใหม่ เมืองคอน ผู้จัดการของโอเล่ห์ ตัดสินใจผลักดันให้โอเล่ห์กลับมาชิงแชมป์ของสถาบันนี้อีกครั้ง จากการฝึกสอนของ เวนิส บ.ข.ส. อดีตแชมป์โลกในรุ่นฟลายเวท แต่โอเล่ห์ทำไม่สำเร็จ แพ้น็อค อเล็กซานเดอร์ แพ็ค นักมวยชาวรัสเซียแค่ยกแรก จากนั้น โอเล่ห์จึงแขวนนวม ไม่ได้ขึ้นชกมวยสากลอีกเลย

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ PABA รุ่นซูเปอร์แบนตั้มเวท เมื่อ 9 ก.ย. 2538 แพ้น็อค อเล็กซานเดอร์ แพ็ก (รัสเซีย) ยก 1 ที่ จ.นครศรีธรรมราช

อ้างอิง
-------

* สถิติการชก boxrec.com (อังกฤษ)
* คลิปวิดีโอการชกมวยไทยกับ วังจั่นน้อย ส.พลังชัย
* [*ลิงก์เสีย*]
* คลิปวีดีโอการชกมวยไทยกับ คฤหาสน์ ส.สุภาวรรณ
**โบสถ์แม่พระเดรสเดิน** (เยอรมัน: *Dresden Frauenkirche, เดรสเดินเฟราเอินเคียร์เชอ*) เป็นโบสถ์โปรเตสแตนต์ของนิกายลูเทอแรน ในเมืองเดรสเดิน ประเทศเยอรมนี ในอดีต โบสถ์แห่งนี้ปรากฏการมีอยู่ตั้งแต่ศตวรรษที่ 11 แรกเริ่มเป็นโบสถ์ของศาสนจักรโรมันคาทอลิกด้วยสถาปัตยกรรมโรมาเนสก์ ต่อมาเมื่อมีการปฏิรูปศาสนาในช่วงศตวรรษที่ 18 ก็ได้มีการรื้อโบสถ์หลังเดิมและสร้างอาคารโบสถ์หลังใหม่ที่ใหญ่โตกว่าเดิมด้วยสถาปัตยกรรมบาโรกจนแล้วเสร็จในปีค.ศ. 1743 โดมของโบสถ์แห่งนี้ใช้หินทรายกว่า 12,000 ตันสร้าง เป็นหนึ่งในโดมโบสถ์คริสต์ที่ใหญ่ที่สุดในยุโรปโดยมีขนาดใหญ่พอๆกับโดมของมหาวิหารนักบุญเปโตรในนครวาติกัน

อย่างไรก็ตาม โบสถ์แห่งนี้ได้ถูกทำลายลงในปี 1945 จากการทิ้งระเบิดที่เดรสเดินในสงครามโลกครั้งที่สอง มีเพียงอนุสาวรีย์ของมาร์ติน ลูเทอร์ที่ด้านหน้าของโบสถ์เท่านั้นที่เหลือรอดมาได้ โบสถ์นี้อยู่ในสภาพซากปรักหักพังเป็นเวลากว่า 50 ปีจนกระทั่งเมื่อมีการรวมประเทศเยอรมนีในปี 1994 ก็มีการสร้างโบสถ์หลังนี้ขึ้นใหม่จนแล้วเสร็จโดยสมบูรณ์ในปี 2005 โดยใช้งบประมาณบูรณะไปทั้งสิ้น 180 ล้านยูโรจากการระดมทุนและรับบริจาค ในปัจจุบัน โบสถ์แห่งนี้กลายเป็นสถานที่ท่องเที่ยวสำคัญในเมืองเดรสเดิน ในแต่ละปีมีผู้มาเยือนโบสถ์นี้นับล้านราย

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ โบสถ์แม่พระเดรสเดิน

* Frauenkirche Dresden เก็บถาวร 2007-09-28 ที่ เวย์แบ็กแมชชีน Official German website. Includes historical and current pictures.
* The Frauenkirche - a page from the Library of Congress website, from which part of this article was copied
* Live Webcam showing the Frauenkirche
**สุริยัน ศักดิ์ไธสง** อดีตนักเขียนผู้ล่วงลับ ผู้มีผลงานโดดเด่นในนิยายแนวอาชญากรรม มาเฟียย้อนยุค

ประวัติ
-------

สุริยัน ศักดิ์ไธสง มีชื่อจริงว่า "ถาวร ภู่ประเสริฐ" เกิดเมื่อวันที่ 15 มิถุนายน พ.ศ. 2481 มีชื่อเล่นว่า "เปี๊ยก" ที่อำเภอบางใหญ่ จังหวัดนนทบุรี โดยมีพ่อเป็นอดีตโจร ชื่อ เสือผาด เมื่อยังอยู่ในวัยเด็ก ผู้เป็นพ่อจึงนำไปฝากไว้ให้อาศัยอยู่กับพระที่วัดราษฎร์ประคองธรรม จนกระทั่งเมื่ออายุได้ 7 ขวบ จึงรู้ตัวว่าพ่อแท้ ๆ ของตนเป็นโจร จึงมีความผิดหวัง เนื่องจากหวังมาตลอดว่าพ่อตัวเองเป็นขุนนางหรือข้าราชการ

เคยศึกษาอยู่โรงเรียนช่างกลปทุมวัน จนถึงปีที่ 2 แล้วถูกไล่ออก เคยก่อเหตุอาชญากรรมไว้ต่าง ๆ มากมาย ทั้งลักจี้ชิงปลิ้น คุมบ่อนการพนันที่ย่านวิสุทธิกษัตริย์ รวมถึงเคยก่อเหตุฆาตกรรม เคยวนเวียนเข้าสถานพินิจและเรือนจำอยู่สองครั้ง ในเก้าสถานที่ รวมเป็นระยะเวลาหนึ่งปีกับเจ็ดเดือน โดยแต่ละครั้งถูกขังเดี่ยวทั้งสิ้น เมื่อออกมาจึงกลับใจได้ และได้เปลี่ยนชีวิตตัวเองด้วยการเป็นนักเขียน จากการที่เป็นผู้ชื่นชอบการอ่านหนังสือ โดยเฉพาะนิยายกำลังภายในของโกวเล้งและกิมย้ง เริ่มต้นชีวิตการเป็นนักเขียนจากการเป็นผู้เขียนจดหมายให้กับนักโทษในเรือนจำด้วยกัน หลังจากที่พ้นโทษแล้วได้ ราช เลอสรวง และ เสถียร จันทิมาธร ช่วยเหลือให้สร้างสรรค์ผลงาน

ผลงาน
-----

* เส้นทางมาเฟีย
* เสือบางขวาง
* เหล็กหุ้มใจ
* หัวใจหุ้มเหล็ก
* อนุทินนิรนาม
* บันทึกเลือดจากลาดยาว
* ขังเดี่ยว
* บันทึกเถื่อน
* ล่าทรชน
* มือปืน
* เจ้าพ่อ
* ปล้นสะท้านเมือง
* เจ้าพ่อไบคาน
* นักฆ่าหน้าหยก โอวตี่ แซ่โค้ว
* ถนนสีดำ (ผลงานเรื่องสุดท้าย)

อ้างอิง
-------
ภาพถ่ายของเทวทาสีสองนางในทมิฬนาฑู ทางตอนใต้ของอินเดีย เมื่อราวทศวรรษ 1920s
ในอินเดียใต้ **เทวทาสี** (Devadasi) หมายถึงสตรีที่ถูกถวายเพื่อบูชาและรับใช้เทพเจ้าหรือเทวสถานตลอดชีวิต พิธีถวายนางเทวทาสีนั้นเรียกว่าพิธี ปตตุกัตตู (Pottukattu) พิธีกรรมซึ่งคล้ายกับพิธีวิวาหะหรืองานมงคลสมรส หน้าที่ของเทวทาสีนอกจากการดูแลเทวสถานและการประกอบพิธีกรรมแล้ว ยังต้องเรียนรู้และสามารถประกอบธรรมเนียมทางศิลปะของอินเดียได้ เช่น ภารตนาฏยัม (Bharatanatyam) กุจิปุดี (Kuchpudi) และโอฑิสสี (Odissi) เทวทาสีถือว่ามีตำแหน่งทางสังคมที่สูงอันเนื่องมาจากการร่ายรำและดนตรีที่จำเป็นต่อพิธีกรรมทางศาสนานั้นก็เป็นศิลปะชั้นสูงเช่นกัน คำว่า เทวทาสี แปลตรงตัวว่า ข้ารับใช้ (ที่เป็นสตรี) ของเทพเจ้า เกิดจากการรวมคำภาษาสันสกฤตสองคำคือ ทาสี (dasi) ซึ่งเป็นรูปสตรีของคำว่าทาส (das) อันแปลว่าผู้รับใช้ และคำว่า เทว (deva/dewa) แปลว่าเทพเจ้า

หลังจากเข้ามาเป็นเทวทาสีแล้ว มักจะใช้เวลาไปกับการเรียนรู้พิธีกรรมทางศาสนา และการร่ายรำ บ้างอาจมีบุตรกับนักบวชหรือเจ้าหน้าที่ในระดับสูงที่แนะนำและสอนพวกนางในเรื่องดนตรีและการร่ายรำ

หลังการเข้ามาของบริติชราช ได้สลายอำนาจของราชาในแต่ละแคว้นลง ส่งผลให้ชุมชนศิลปกรรมของเทวสถานซึ่งมักมีราชาเป็นองค์อุปถัมภ์เป็นอันต้องเสื่อมและเสียอำนาจตามไปด้วย ด้วยเหตุผลนี้จึงส่งผลให้เทวทาสีสูญเสียผู้อุปถัมภ์ไปตาม นักปฏิรูปจำนวนมากได้ออกมาเคลื่อนไหวให้มีการออกระเบียบห้ามมีการถวายเทวทาสีให้แก่เทวสถาน และห้ามการเป็นเทวทาสีให้เป็นข้อคับทางกฏหมาย เจ้าอาณานิคมเกิดการถกเถียงขึ้นอย่างมาก ทั้งในหน่วยงานและนักวิชาการตะวันตก แต่ชาวบริเตนเจ้าอาณานิคมไม่สามารถแยกเทวทาสีออกจากนักเต้นริมทางที่ไม่เกี่ยวข้องกับทางศาสนาออกได้ ส่งผลให้ศิลปะพื้นเมืองเสื่อมลงและขาดการสนับสนุน

หลังเทวทาสีเริ่มหายไปจากเทวสถานในอินเดียด้วยเหตุผลที่ได้กล่าวมาก่อนหน้า ในที่สุดเมื่อปี 1988 ก็ได้มีการออกกฏหมายให้ระบบเทวทาสีถือเป็นสิ่งผิดกฏหมายในอินเดีย เป็นที่สิ้นสุดของระบบเทวทาสีนับตั้งแต่นั้นมา แต่ก็ยังมีเทวทาสีให้เห็นอีกถึงแม้ปัจจุบันจะเป็นอาชีพที่ผิดกฏหมายก็ตาม อยู่ที่รัฐกรณาฏกะของอินเดีย

อ้างอิง
-------

1. ↑  Crooke, W. Encyclopaedia of Religion and Ethics, Vol. X, Eds. James Hastings and Clark Edinburg, Second Impression, 1930.
2. ↑  Iyer, L.A.K, Devadasis in South India: Their Traditional Origin And Development, Man in India, Vol.7, No. 47, 1927.
3. ↑  V.Jayaram. "Hinduism and prostitution". *Hinduwebsite.com*. สืบค้นเมื่อ 28 April 2013.
4. ↑  "Donors, Devotees, and Daughters of God: Temple Women in Medieval Tamilnadu - Reviews in History". *History.ac.uk*. คลังข้อมูลเก่าเก็บจากแหล่งเดิมเมื่อ 27 September 2007. สืบค้นเมื่อ 20 November 2018.
5. ↑  Devdasi.(2007). Retrieved 4 July 2007, Encyclopædia Britannica
**พรรคโคเมใหม่** หรือ **NKP** เป็นพรรคการเมืองหนึ่งในประเทศญี่ปุ่น เป็นพรรคแบบกลาง-ขวา ก่อตั้งโดยสมาชิกขององค์กรพุทธศาสนาขนาดใหญ่ คือ สมาคมสร้างคุณค่า หรือ โซคา งัคไก ซึ่งเมื่อก่อนใช้ชื่อว่า **พรรคโคเม** ภายหลังได้เปลี่ยนมาเป็นชื่อในปัจจุบัน

ตั้งพรรคโคเม
------------

หลังจากที่ ไดซะกุ อิเกะดะ ได้เป็นนายกสมาคมโซคา งัคไก เมื่อ พ.ศ. 2507 ได้ตัดสินใจกระทำในสิ่งที่ได้รับการวิพากษ์วิจารณ์อย่างมากนั้นคือ ได้ก่อตั้งพรรคโคเม ซึ่งแปลว่า พรรคการเมืองมือสะอาด ไดซาขุ อิเคดะ เชื่อว่า จะปฏิรูปการเมืองในประเทศญี่ปุ่น การมีพรรคการเมืองที่ยึดถือหลักการแห่ง มนุษยนิยม และรักสันติตามหลักคำสอนของพุทธศาสนา เคารพศักดิ์ศรีของชีวิต เป็นสิ่งที่จำเป็นและวิสัยทัศน์ของพรรคโคเมก็ได้ยึดหลักการนี้เป็นพื้นฐาน

ความหมายของชื่อพรรค
-------------------

**พรรคโคเม** จากคำว่า **โคเฮ** แปลว่า ความยุติธรรม **เม** แปลว่า แสงสว่าง ดังนั้นพรรคเคเม จึงแปลได้ว่าเป็นพรรค ดวงประทีปแห่งความยุติธรรม

สถาบันที่แยกตัวออกห่าง
----------------------

แม้**พรรคโคเม**จะยึดหลักคำสอนพุทธศาสนา ด้านความเมตตาและการให้ความสำคัญต่อความสูงส่งของชีวิต และได้รับการสนับสนุนจากสมาชิกของสมาคมโซคา แต่โครงสร้างและการบริหารของพรรคก็เป็นอิสระ แยกตัวออกห่างจากสมาคมโซคาซึ่งเป็นองค์กรด้านศาสนา
สมาชิกพรรคโคเมจะไม่สามารถดำรงตำแหน่งผู้นำของสมาคมโซคา และสมาชิก สมาคมก็มีอิสระในการสนับสนุนพรรคการเมืองใดๆ หรือ ผู้ลงสมัครเลือกตั้งคนใดก็ได้ พรรคโคเมสามารถชักชวนทั้งสมาชิก หรือบุคคลภายนอกมาเป็นสมาชิกพรรคก็ได้

ผลการเลือกตั้งที่พรรคได้ลงสมัคร
-------------------------------

* พ.ศ. 2520 ได้ 55 ที่นั่ง
* พ.ศ. 2522 ได้ 57 ที่นั่ง
* พ.ศ. 2523 ได้ 33 ที่นั่ง
* พ.ศ. 2526 ได้ 58 ที่นั่ง
* พ.ศ. 2530 ได้ 56 ที่นั่ง
* พ.ศ. 2533 ได้ 45 ที่นั่ง
* พ.ศ. 2536 ได้ 51 ที่นั่ง
* พ.ศ. 2543 ได้ 31 ที่นั่ง
* พ.ศ. 2546 ได้ 34 ที่นั่ง
* พ.ศ. 2549 ได้ 31 ที่นั่ง
* พ.ศ. 2552 ได้ 21 ที่นั่ง

อ้างอิง
-------

* วารสารสร้างคุณค่า,กันยายน,2553
* รู้จักการเมืองญี่ปุ่น,ขุนทอง อินทร์ไทย
* ใหม่[*ลิงก์เสีย*]

ในญี่ปุ่น[*ลิงก์เสีย*]



| * ด
* ค
* ก
สมาคมสร้างคุณค่า |
| --- |
| นายกสมาคมในอดีต | 
* สึเนะซะบุโระ มะกิงุชิ
* โจะเซ โทะดะ
* ไดซะกุ อิเกะดะ
* ฮิโระชิ โฮโจ
* เอโนะซุเกะ อะกิยะ

 |  |
| ผู้บริหารปัจจุบัน | 
* ไดซะกุ อิเกะดะ (ประธานกิตติมศักดิ์)
* มิโนะรุ ฮะระดะ (นายกสมาคม)
* มะซะกิ ซะกิ (ผู้แทนนายกสมาคม)
* ฮิโระมะซะ อิเกะดะ (รองนายกสมาคม)
* คะเนะโกะ อิเกะดะ (หัวหน้าสตรีอาวุโสกิตติมศักดิ์)

 |
| สมาชิก | 
* ยุวชนชาย
* ยุวชนหญิง
* ผู้ใหญ่ชาย
* ผู้ใหญ่หญิง

 |
| องค์กรเพื่อสันติภาพ | 
* สถาบันโทดะเพื่อสันติภาพโลกและวิจัยทางการเมือง

 |
| องค์กรเพื่อวัฒนธรรม | 
* สมาคมดนตรีเพื่อประชาชน (มิน-ออน)

 |
| องค์กรเพื่อการศึกษา | 
* สมาคมสร้างคุณค่าเพื่อการศึกษา

 |
| มหาวิทยาลัย | 
* มหาวิทยาลัยโซคา ญี่ปุ่น
* มหาวิทยาลัยโซคา อเมริกา
* วิทยาลัยสตรีโซคา

 |
| โรงเรียน | 
* โรงเรียนมัธยมโซคา โตเกียว
* โรงเรียนมัธยมโซคา คันไซ
* โรงเรียนประถมโซคา โตเกียว
* โรงเรียนประถมโซคา คันไซ
* โรงเรียนอนุบาลโซคา ซัปโปโร

 |
| พิพิธภัณฑ์ | 
* พิพิธภัณฑ์ศิลปะโตเกียวฟูจิ
* พิพิธภัณฑ์ศิลปะฟูจิ

 |
| สิ่งพิมพ์ | 
* หนังสือพิมพ์เซเกียว

 |
| เครือข่าย | 
* สมาคมสร้างคุณค่าสากล
* สมาคมสร้างคุณค่าในประเทศไทย

 |
| รางวัล | 
* รายชื่อรางวัลเกียรติยศนานาชาติของไดซาขุ อิเคดะ
* รายชื่อรางวัลทางการศึกษานานาชาติของไดซาขุ อิเคดะ

 |
|  |
| --- |
| บทความนี้เป็นส่วนหนึ่งของ |
| เขตการปกครองของประเทศฝรั่งเศส |
|  |
| 
หน่วยการบริหาร |
| * แคว้น
* จังหวัด
* เขต
* อำเภอ
 |
| สหเทศบาล |
| * Métropole
* Communauté urbaine
* Communauté d'agglomération
* Communauté de communes
 |
| เทศบาล |
| * Associated communes
* Municipal arrondissements
 |
| ฝรั่งเศสโพ้นทะเล |
| * แคว้นและจังหวัดโพ้นทะเล
* ประชาคมโพ้นทะเล
* ประเทศโพ้นทะเล (เฟรนช์พอลินีเชีย)
* ประชาคมลักษณะเฉพาะตัว (นิวแคลิโดเนีย)
* ดินแดนโพ้นทะเล (เฟรนช์เซาเทิร์นและแอนตาร์กติกแลนดส์)
* เกาะกลีแปร์ตอน

---

 |
| flag สถานีย่อยประเทศฝรั่งเศส |
| * ด
* ค
* ก
 |

**อำเภอ** หรือ **ก็องตง** (ฝรั่งเศส: *canton*) เป็นหน่วยบริหารหนึ่งของประเทศฝรั่งเศส โดยแบ่งย่อยจาก 101 จังหวัด (*département*) และ 342 เขต (*arrondissement*) ตามเขตการปกครองของฝรั่งเศส

นอกเหนือจากบทบาททางการปกครองและทางการศาลแล้ว จุดประสงค์หลักของการแบ่งอำเภอนั้นมีเพื่อใช้ในการแบ่งเขตเลือกตั้ง สำหรับการเลือกตั้งผู้แทน (*conseiller général*) ในสภาของแต่ละจังหวัด ซึ่งในปัจจุบันมีจำนวนอำเภอ 4,032 อำเภอในประเทศฝรั่งเศส โดยส่วนมากเป็นการรวมตัวกันของเทศบาล (อันเป็นหน่วยการปกครองที่เล็กที่สุด) แต่ถึงแม้ว่าในบางเทศบาลที่มีขนาดใหญ่กินพื้นที่หลายอำเภอ แต่อำเภอมักจะมีจำนวนประชากรที่ไล่เลี่ยกัน ต่างจากเทศบาลซึ่งอาจจะมีขนาดประชากรตั้งแต่ 1 คน เช่น เมืองร็อชฟูชาร์ ไปจนถึงกว่า 2 ล้านคน เช่น กรุงปารีส

ในแต่ละอำเภอ จะมีเมืองหลักที่เป็นศูนย์กลาง (*chef-lieu*) ซึ่งมักจะเป็นเทศบาลที่มีประชากรมากที่สุดในเขตอำเภอ อันเป็นที่ตั้งของกองสารวัตรทหาร (*gendarmerie*) สรรพากรอำเภอ และผู้พิพากษาท้องถิ่น (*justice de paix*)

ดูเพิ่ม
-------

* เขตการปกครองของฝรั่งเศส

อ้างอิง
-------

1. ↑  INSEE (French National Institute for Statistics and Economic Studies) Code Officiel Géographique